Aurreko ataletan…
Quinn ikusi duzu Becken autoan. Zeren bila?
40 urteko gizon asiar-amerikarra, Bala zauria buruan,
altuera handiko erori eta itolarri zantzuekin.
Aurkitu dugu.
-Medikuei kontatu zien ezer? -Ez zuela gogoratzen.
Quinn aurkitu bitartean, lagunduidazu Teresa aurkitzen.
Teresa bezalako batekin egin nuen lan. Dominique Kohl sarjentua.
Zer egin zion Quinnek?
-McCabek bahitu zintuen? Belarria moztu? -Bai.
Nor da hori?
Egin irribarre, Julius McCabe.
Eta bizkartzaina?
Ondoko gelan dago. Ez du tutik esan.
Susan Duffy, hau da Angel Doll.
Milesker hatz-markarengatik.
Frogatu soldata merezi duzula.
Esan non dagoen Teresa Daniel.
McCabe gupidagabea da. Hil egingo nau.
-Non dago Duke? -Hilda.
Angelen pistola da. Haien alde egon da beti.
Nire laguntzaile bilakatuko zarela uste dut.
Angel Dollek traizio egin digu.
Ederki sartu digu ziria.
Bai.
Ez, tipo berriak hil ditu denak.
Baina Duke hil dute.
Ez da nire errua. Angel Doll zuk kontratatu zenuen.
Handizale hutsa zen, horregatik dago hilda.
Gainera, nire semea bahitzen lagundu zien.
Putaseme galanta.
Nor zen?
Julius McCabe. Nire nagusia.
Zure nagusia ere bada.
Nire laguntzaile izendatu zaitu.
Biotoxinak, arma nuklearrak,
begietatik laserrak botaz hiltzen duten txakur robotak,
auskalo zer dagoen kaxetan.
Laserdun txakurrak seguraski.
Zenbat denbora duzu?
Janari bila nindoala esan diot Becki.
Eskatu, itxaron eta itzuli bitartean, ordubete inguru.
Zer moduz Hartforden?
Plana ondo atera da. Etxea erre behar izan dut.
Nola azalduko diet nire nagusiei?
-Hori zure arazoa da. -Aizu, handikote,
ezin duzu nahi duzun guztia egin ondorioak aintzat hartu gabe.
Aintzat hartu ditut.
Agiri batzuk bete beharko dituzula pentsatu dut,
baina hori zure arazoa da.
Argia zara, konponduko duzu.
Dukeren postua hartu behar nuen, eta etxea izan da prezioa.
Zer gertatu zaio?
Etxea bezala, akabo.
Zer arraio?
Beckek baieztatu dit McCabe dela nagusia.
Argazki bat atera diogu zelatatzen egon garenean.
Arrazoi zenuen, oso handia da.
Biltegian zegoen gordeta eta segurtasunez inguratuta.
Tipo honek aberatsa eta garrantzitsua dirudi.
Julius MacCabe izango da, ezta?
Lehen Xavier Quinn zen.
Hilda zegoela uste zenuena?
Hil nuela uste nuena.
Baina milesker.
Ez duzue Julius McCaberi buruzko ezer, ezta?
Ez.
Garbi dagoen ezizena aukeratu du.
Oso zuhurra da.
Eztabaidatxoren bat baino gehiago izan duzue, ezta?
Quinn hil nahi zenuen, eta hala nahi duzu. Zergatik?
Ni baino handiagoa izango zara, baina ez zara garrantzitsuagoa,
gutxienez, nire kasuan.
Zurekin batera borrokatu naiz biltegian,
eta neska baten bizitza arriskuan jarri dut,
beraz, ireki ahoa eta bota kontatu ez diguzun guztia,
tipo hori nor den jakiteko eskubidea dut eta.
Nire bulegora iritsi zitzaidan fitxa batekin hasi zen.
Irakurri duzue Gorowski kasua?
Irakurri berri dut.
Potoloa dirudi.
Laguntza beharko duzu estutu ez zaitezen.
Zer da?
Laguntzaile esleipena eta bere fitxa.
Laster iritsiko da laguntzailea,
E-7 lehen mailako sarjentua, Dominique Kohl.
-Ez naiz umezaina. -Ez da umerik.
Kohl ganorazko sarjentua da.
Garrantzizko kasuetarako astia izango duzu berari esker, Gorowski kasu.
Lan gehiegi daukazu.
Txikikeria eta tontakeria gehiegi duzu esku artean.
Polizia militar batzuen laguntza izan beharko zenuke,
kasu garrantzitsuetarako astia izateko.
Ikertzaile Berezien talde baten moduko zerbait?
Txundigarria da.
Ganorabakoren bat bidaliko genizulakoan?
Noiz iritsiko da?
Berehala.
Jauna, lehen mailako sarjentua hemen, agindu bezala.
Lasaitu, sarjentu. Aurrera.
Zu zara nire laguntzaile berria?
Bai, jauna.
Ez esan jauna, esan "Reacher".
-Ados, Reacher. -Hemen egongo bazara,
kasu bat ikertzen ari naiz eta laguntza ondo etorriko zait.
-Zer kasu mota? -Espioitza.
Arma sekretuen diseinuak
saltzen ari da Gorowski arma espezialista.
-Zerbait gertatzen da? -Ez, Reacher.
-Bota, sarjentu. -Ez du garrantzirik.
Zure laguntzaile izango naizela esan berri dizutela ohartu naiz.
Zergatik diozu hori?
Niri esan zidatenean, zutaz galdetu nuen.
Oso zorrotza omen zara,
baina zure lankideekin adeitsua.
Jakin izan bazenu, beste aulki bat jarriko zenuke,
baina ez da hala.
Jendeak denbora ez galarazteko kendu nuen.
Duela hiru minutu izan dut zure berri.
Ezustekoak ez dituzu gogoko, antza.
Nik ere ez.
Baina ez zara damutuko.
Maite dut nire lana eta gogor lan egiten dut.
Oso ondo.
Irakurri eta esan zer deritzozun, kafe bila noa.
Esne eta azukrerik gabe.
Nik badut teoria bat, susmatu dezakezu zein?
Behartzea.
Zergatik?
Gorowskik ez du historial kriminalik.
Inor ez da kriminal bilakatzen 40 urterekin,
are gutxiago armadan sartu ostean.
Hiritar eredugarria da.
Soldadutzan dominak jaso ditu.
Soldata ona dauka eta zorrik ez.
Familia dauka.
Halako bizitza izanda, inork ez luke dena arriskuan jarriko.
Kriminal guztien % 70 baino gehiago
40 urtetik beherakoak dira.
Oraindik ez dutelako ezer.
Ez dauka profil kriminala.
Mike?
Ekarri aulki bat Kohl sarjentuari.
Has gaitezen lanean.
Orduan, ez zen ganorabakoa.
Benetan argia zen.
Gorowski parkean entregak egiten ari zela konturatu zen,
beraz, zelatan joan ginen.
Topikoa da, ezta?
Espioia parkean entrega bat egiten.
Hollywoodek ez ditu gauzak halabeharrez kopiatzen.
Badoa.
Itxaron egingo dugu.
Itxaron.
Zer gertatu zaizu eskuan?
Gezi batekin egin nuen.
Nire aita eta biok altzeak ehizatzera joaten ginen.
Nora?
Hiriko erdialdera.
Oso barregarria.
Altzeak zeuden edonora.
Montanara, Arizonara, baita Pennsylvaniara ere.
Edonora eramaten ninduen.
Nondik?
Elkhart, Indianatik.
Elkhart ez al dago altzez beteta? Zergatik joan?
Bai.
Ez du zentzurik.
-Trebea zinen? -Oso trebea.
Baina ez Maxwell Kohl bezain trebea.
Pinaburuak botatzen zituen.
Altzeak 80 metrotik jotzeko gai zen.
Talde ona osatzen genuen.
Iraganean hitz egiten duzu. Jada ehizarik ez?
Aitarik ez.
Duela bost urte hil zen.
Baina nik ehizatzen dut.
Eta nirekin etortzen da.
Eta zu?
Non hazi zinen?
Mundu osoan. Nire aita marinea zen.
Horregatik sartu zinen soldadu?
Baliteke.
Ez nuen asko pentsatu.
Non dago orain?
Zurearekin batera.
Nolakoa zen?
New Hampshireko herritar arrunta, luxua mespretxatzen zuen.
Ez zuen aberastasunik nahi.
Oso ordenazalea zen.
Orduan, bere antza duzu.
Baliteke.
Ez dut horretan pentsatu.
Berandu datoz jasotzera.
Agian antzeman gaituzte, edo Gorowskik ez etortzeko esan die.
Ez da etorriko.
Ezin jakin.
Ez lituzkete dokumentu sekretuak hor utziko
inork ez balitu berehala jasoko.
Zabor-biltzaileak izango dira bitartekariak?
Ez, aztertu ditut.
Hiritar arruntak dira. Ez dute loturarik.
Jaso dezagun guk.
Eta frankotiratzaile bat badago?
Biotako baten burua lehertzen denean jakingo dugu.
Hutsik dago. Zer arraio?
Ziria sartu digute.
Gorowskiren autoa zaborrontzi horren aurrean zegoen.
Egon.
Benetako dokumentuak egunkarian zeuden.
Gure zaborrontzitik 30 metrora jaso dituzte dokumentuak.
Gutun azalean egongo zirela uste nuen.
Ikerketetan usteak erdiak ustel.
-Esaera ona da. -Garberrena da.
Dena izorratu dut.
Ez kezkatu gaizki atera denaz.
Arduratu konpontzeaz.
Garberrena da hori ere?
Ez, hori nirea da.
Ados.
Gorowskirekin egon behar dugu.
Baina ez daukagu ezer.
Berak ez daki hori.
Zein da zehazki zure plana, Roland?
Ezer ez esan, abokatua eskatu eta lasai-lasai joatea?
Argi esango dizut, ez duzu zigorra ekidingo,
inondik inora ere ez.
Zure kidea atxilotu dugu.
Diseinuak eskuetan harrapatu dugu.
Zer egin duen jakin nahi duzu?
Zuhurra.
Salatu egin zaitu.
Zuen akordioari buruz dena dakigu.
Herrialdea traizionatzen ari zarela.
Berarekin harremanetan jarri zinela…
Ez!
Bera etorri zen niregana.
-Bera etorri zen. -Gezurra!
Nola pentsatuko luke
soldadu eredugarri batek herrialdea traizionatuko zuela?
Inork ez lizuke halako eskaintzarik egingo.
Ez zen eskaintza bat, agindu bat baizik.
Agindu bat?
Ezetz esatea zeneukan.
Ez, ezin nuen. Ez duzu ulertzen.
Burutik jota dago.
Beldur da.
Utziozu lasaitzen.
Oso ondo.
Utziozu beldurra sentitzen apur batez.
Apur bat gehiago.
Zeren beldur zara?
Hori da.
Ezin dizut esan.
Zer ezin duzu esan?
Ezer ez. Arriskutsua da.
Zergatik?
Zergatik da arriskutsua?
Orain da garaia, Roland.
Guztioi iristen zaigu
erabakitzeko garaia. Erabaki zuzena hartu
edo bestela, ez zara izango ordainduko duen bakarra.
Traizioagatik zigortuko zaituzte.
Heriotza zigorra ezarriko dizute,
zure emazteak eta umeak hori jasan beharko dute…
Nire alaba eraman zuen!
Lau urte dauzka
eta eraman egin zuen.
Zer esan nahi duzu?
Haurtzaindegitik eraman zuen.
Ni ez nintzen berandu iritsi.
Baina ez zegoen han.
Irakasleak esan zuen osabarekin joan zela.
Ez dauka osabarik.
Eta zer gertatu zen?
Deitu egin zidan.
Ni zelatatzen ari zen.
Irribarre egiteko, dena ondo zegoela esateko esan zidan.
Hala egin nuen.
Gau guztian bahituta izan zuten, hori egiteko gai zirela frogatzeko soilik.
Oso izututa egon zen.
Lan bikaina, Kohl.
Jaramon egin behar nien,
edo bestela, sekulakoak egingo zizkiotela…
Ez didate ezer ordaindu.
Ez dut ezer jaso.
Haiei jaramon eginez gero,
nire familia ondo egongo zen bermea baino ez.
Nori jaramon eginda?
-Eman izen bat. -Ez.
Ez dakizue zer egiteko gai diren.
Ez dut besterik esango. Ezin dut.
Gauzak nola egiten dituzten esango dizut.
Nahi dutena ematen diezu
eta haien mende zaude, zure ahulgunea ezagutzen dutelako.
Beraz, zergatik utziko dizute bakean?
Estatu sekretuak eskatzen jarraituko dute
eta zuk ematen jarraituko duzu, etengabe.
Ez dute gogoko aztarnarik uztea.
Gehiago lagundu ezin diezunean,
lotzen dituzten edozer aztarna suntsituko dute,
eta hori zu zara.
Beraz, zu hilko zaituzte,
zure familia, edo denok.
Baina ez duzu lortuko onik irtetea.
Gu gara zure aukera bakarra. Eman izena.
Quinn.
Izen-abizenak.
Izen-abizenak!
Xavier Quinn.
Inteligentzia militarrean dago.
Horregatik ezin nion Poliziari esan.
Gertatzen den guztia daki.
Ezer esanez gero, nola edo hala, jabetuko zen.
Quinnek sistema ondo lotuta dauka.
Txosten horretan jartzen duzuna
bihar bertan jakingo du.
Lagundu egin behar didazu.
Xavier Quinn maltzurra da.
Quinnen modus operandia ez da aldatu, antza.
Bahitu eta behartzen jarraitzen du.
Ondo atera zaiolako beti.
Zer egin zenuten?
Kontu handiz ikertzen jarraitu genuen,
Quinni buruz ahalik eta gehien lortuz.
Inteligentzia militar gorputzekoa.
Ekialde Ertainean espezialista. Afganistaneko kanpaina domina.
Aita trenbide-sareko langilea zen, eta ama, etxeko-andrea.
Arubako kontu batean milioi erdi ezkutatu du.
Etxe bat du alokairuan McLeanen.
Itsasontzia. Jaguar autoa.
Irudi analisietako batekin egon naiz.
Pare bat aldiz egon omen da Quinnekin.
Ez omen da berritsua, tipo arrun bat,
asteburuan Lintoneko baserrira joaten da.
Zein militarrek ordaindu ditzake ondasun guzti horiek?
Estatuko-sekretuak saltzen dituen batek.
Lasaitu, soldadu. Aurrera.
Eskatu zenuen deien historiala.
-Quinnenak dira? -Bai.
Bertakoa ikertu dut dagoeneko.
Sarri deitu dio pertsona bati hilabete askotan zehar.
Deitu duen pertsona da…
Bukaera aldean dago, 12. orrian.
Azpimarratu egin dizkizut.
Safwan Qasim.
Izena ikertu dut.
Armadarekin lotura du, siriarra da,
eta jarduera ilegala estaltzeko ikertzaile lanpostua dauka.
Quinnek honi salduko dizkio sekretuak.
Lan bikaina, Tony.
Atseginez egin dut.
Hau dakigula, zer egingo dugu orain?
-Zuk esan. -Safwan bisitatzera joan.
Ez da hori.
Kaka zaharra.
Badakit atxilotzeko amorratzen zaudela,
baina Safwan gobernuko agentea da,
paramilitar ohiak izango ditu bizkartzain.
Indargabetu, baina ez hil.
Hildako atzerritarrak ikertu egiten dira. Quinn uxatuko genuke.
Zauririk egiten badiogu Safwani,
Quinnen susmoa piztuko dugu.
Ulertuta.
Laster irtengo da.
Aurki itxiko dute kluba.
Ez nuke luze iraungo hor.
Ez duzu jendetza gogoko?
Musika negargarria da, hala deitzerik badago.
Nik gogoko dut.
Dantzan egitea gustatzen zait.
Dantza-laguna nahi baduzue, deitu.
Dantzan egiten duzu, Kohl?
Hor dago.
Goazen.
Qasim jauna?
Baliteke, nor zara?
Jack Reacher maiorra, AEBko Polizia militarrekoa.
Ameriketako sekretu militarren
negozio ilegalaren berri dugu. Galderak egitera gatoz.
Ez da posible izango, Reacher maiorra.
Onean egin nahi dugu.
Berriz esango dut, ez da posible.
Aizu, ez zaitez gerturatu.
Geldi!
Orduko ordaintzen dizute bera babesteko.
Merezi du dolar batzuengatik hiltzea?
Horixe uste nuen.
Hartu ergel hauek eta ospa.
Orain…
Galderei dagokienez…
Lagun boteretsu asko dituen atzerritarra naiz.
AEBko lurretan soldaduei eraso dien atzerritarra zara.
Beraz, AEBren arerioa zara,
pare bat ordu nahikoa ditut zu desagerrarazteko.
Hor nonbait giltzapetu, eta agur betiko.
Edo Xavier Quinn harrapatzen lagunduko diguzu,
eta gero,
zaintzapean jarri eta etxera bidaliko zaitugu.
Zuk aukeratu.
Kohl.
Goazen.
Soldadu. Aditu…
-Badakit Kohl gogoko duzula. -Gogoko? Lagun bezala…
Ixo. Argi dago.
Zure sentimenduek ezin diote zure lanari eragin.
Kidea salbatzeko ere ez eman bizkarra arerioari.
Horrela, bi hildako izango ditugu.
Egin zure lana, eta fidatu zure kidearen gaitasunean.
Ulertuta.
Ez du dantza egitea gogoko.
Gonbidatu afaltzera eta eraman loreak.
Baina arrosak ez,
artaburuek oparitzen dituzte.
Armen espezialista eta erosle siriarra zenituen.
Dena antolatzen zuen bitartekaria harrapatzea baino ez zen falta.
Erre nahi duela esan eta esan dabil. Utziko diogu?
Zer dio araudiak?
Zigarrorik, drogarik eta alkoholik ez atxilotuentzat.
Orduan zer nahi duzu?
Mutiko ona da, baina zer demontre?
Ia lortu zenuela esaten ari zinen.
Gertu nengoen, bai.
Epaileak atxilotze agindua emateko agiriak prestatzen ari ginen.
Kasu ona, lortzen baduzue.
Lortuko dugu.
Kholen ebidentziak irmoak dira.
Quinnek Safwani emango dizkion diseinuak baino ez zaizkigu falta.
Eta zure laguntza beharko dugu.
Diseinuak berehala egiaztatu behar ditugu.
Komarik lekuz kanpo badago,
Quinnek esango du ez direla gobernuaren diseinuak.
Atxilotze agindua bermatu
eta Quinn kondenatua izan dadin, ezin dugu zirrikiturik utzi.
Ekarri iezazkidazue diseinuak eta berehala egiaztatuko ditut.
-Milesker. -Zorte on.
Ondo da.
Beste behin aztertu beharko dugu hau.
Tabernan jarrai dezakegu, garagardo egarria dut.
Entzun, Kohl,
kasu hau merezi ez duzula uste duen jendea dago,
kuota betetzeko ekarri zaituztela emakumea zarelako.
Ondo pasatzen ikusiz gero,
gaizki-ulertuak egongo dira
eta ez dut sua piztu nahi.
Ez dezatela artaburuek zure lorpena gutxietsi.
Nik ere garagardo egarria dut.
Milesker nitaz arduratzeagatik.
Milesker zure lanagatik.
Trukea arazorik gabe burutu zen.
Bideoz grabatu genuen. Poltsa trukatu bezain laster,
Frasconik Quinn jarraitu zuen bere kokapena jakiteko.
Onespena izan bezain laster, atxilotu egingo genuen.
Kohl eta ni Safwanekin geratu ginen diseinuak jasotzeko.
Truke osoa filmatu dugu.
Zure lekukotza behar badugu, aurkituko zaitugu,
beraz, ez ezkutatu.
Sei ordu dauzkazu herrialdetik irteteko.
Txartela ordaintzekoa zinen.
Ordaindu zuk, kirten hori.
Diseinuetan ageri den guztia plano militarren berbera da.
Puntuak, komak, orri zenbakiak.
Kale erdian saltzen ari dira estatuko benetako sekretu ezkutuak.
Guk espero bezala.
Ezkutuko bileren irudiak,
paradisu-fiskalean daukan milioi erdia,
armen diseinu sekretuak agente siriar baten esku
eta hiru polizia militarren lekukotasuna.
Gurea da.
Zurea da.
Atxilotu ezazu.
Benetan?
Zuk bideratu duzu ikerketa.
Zuk lortu duzu.
Gainera, zuk atxilotu behar duzu
tabernara joan ez ginen arrazoi beragatik.
Ez baduzu zuk bukatzen,
zuk ez duzula ezer egin pentsatuko dute.
Frasconi joan dadila zurekin.
Jarri bilurrak Quinni, sarjentu.
Merezi duzu.
Milesker, Reacher.
Ez da ezer, Kohl.
Detaile polita izan zenuen Kohlekin.
-Edonork egingo luke. -Ez da egia.
Agente gazte askori,
gobernuko sektore guztietan
nagusiek kentzen diete meritua.
Milesker.
Ez naiz zutaz ari, aguretxo.
Beraz arduratzen zinen, berezia zen zuretzat.
Oso pertsona gutxik egiten dute dena ondo.
Pentsamoldea, arazoak konpontzeko era, jokabidea,
giroa noiz baretu dakitenak,
eta gauzak korapilatzean, erne daudenak.
Dominique Kohl dena ondo egiten saiatzen zen.
Bikaina izango zen.
Oraindik ezer ez?
Ez.
Bidean izango da.
35 minutura dago McLean.
Beste hamar trafikoa badago. Bera harrapatzeko bat,
bilurtzeko eta autora eramateko, hiru gehienez.
Guztira 49 minutu dira.
61 minutu pasa dira.
Bidali mezu bat.
Ez dut mezurik bidaltzen. Berak badaki.
Ez dut bere lana kontrolatu nahi.
Mezu bat bidaliko diot.
Dena ondo?
Bikaina dela esan didazu, kontrolpean izango du.
Zer esan du?
"Harrapatu dut, atxilotuta dago, banoa…
jauna".
Zer gertatzen da?
"Jauna" ez deitzeko esan nion lehen egunean.
Eta ez zaio inoiz ezer ahazten.
Polizia militarra! Eskuak gora!
Babestu!
Garbi, jauna!
Hau ere garbi!
Garbi.
-Garbi! -Garbi!
Arerioari bizkarra eman diozu bera laguntzeko.
Reacher! Etorri.
Eraman egin dute.
-Helikopteroa? -Iristen.
Oraintxe behar dut.
Quinni buruz eskatu zenuen txostena.
Duela hilabeteak.
Zaila da adingabeen zentroetako informazioa lortzea.
Badakit. Barkatu.
"Xavierrek irakasle bati eraso diola, animaliei min egiten diela
eta jokaera antisoziala duela kontuan hartuta,
bere psikiatraren diagnostikoa da
nortasunaren nahasmendu nartzisista gaiztoa,
soziopatologia,
agresibitate paranoikoa eta egosintonikoa".
Quinnen fitxa da.
Edonon egon liteke.
Bizirik eraman du.
Informazioa atera nahi diolako.
Zer informazio nahi du?
Lekukorik gabe ezin diogu ezer egotzi.
Informazioa daukagun pertsonak.
Kohl, Frasconi edo nire lekukotzarik gabe,
libratu egingo da.
Kohlek noren agintepean dagoen esaten badio,
ni hil eta desagertuko da.
Torturatu egingo du.
Eta bortitza izango da.
Ez dio nire izena esango.
Zer irakatsi nizun?
Ez galdu inoiz arreta zure lanean.
Berrikusi informazio guztia.
Aztertu aztarnak.
Zer dakigu Kohli buruz?
Neska kirolaria da, indartsua eta gogorra,
borrokatu egingo du.
Zarata egingo du.
Quinnek toki isolatu bat behar du,
eroso sentitzen den toki bat, dena kontrolpean izateko.
Lintoneko asteburuetako etxea.
Lur eremu zabala eta hutsik.
Hor ez du inork Kohl entzungo.
Ez daukagu helbiderik.
Hasi bilatzen. Lintonerantz noa.
Deitu helbidea duzuenean.
-Lortu duzue? -Gertu gaude.
Diru beltzarekin erosi badu, ez dago bere izenean,
baina enpresetako lau etxe daude Lintonen.
Horietako biren jabeak garbi daude.
Beste bat enpresa eraikitzaile batek bota zuen.
Azkena, zortzi hektareako baserri bat da, ibai ertzean dago.
Mallard Road, 23. Laugarren errepidetik gertu.
Hurbil nago.
Probintziako-polizia deitu dut, bidean dira.
Berdin da. Atxilotzea ez da nahikoa izango.
Orduan, badakizu zer egin.
Behin bakarrik eta ondo.
Pistola.
Ez dakizu istorio guztia.
Neskak eta biok tratu bat geneukan.
Duela aste batzuk parkean ikusi zintuztedan.
Banekien hurbil zinetela.
Kohlekin harremanetan jarri nintzen.
Kasua ixtear zeundetela pentsaraziko zizun,
eta azken momentuan, ihes egiten uzteagatik ordainduko nion.
Baina diru guztia eramaten saiatu da.
Aztoratu egin da eta ni ere bai, akabatu behar izan dut.
Badakit espetxe-zigorra bete beharko dudala.
Baina nahiago dut 20 urte bizi osoa baino,
egin dezagun tratu bat.
Goi-karguak,
denetan garrantzitsuenak, saltsan daude.
Lagundu diseinuak lortzen,
kontaktuak antolatzen.
Elkarrekin lan egiten badugu, gorenera iritsiko zara.
Zein da bere izena?
Zer?
Tratu bat bazenuten, bere izena jakingo zenuen.
Zein da bere izena?
Jarraitu aurrera.
Eman buelta.
Diru pila bat daukat.
Hartu eta ospa egin.
Hilketa zigorrik ez duzu nahiko.
Dominique.
Hori zen bere izena.
Bala aurkitzekotan, nirekin ez lotzeko, bere pistola erabili nuen.
Baina kartutxoa txikiegia zen.
Bala garezurrean geratu zitzaion, ez zen garunera iritsi.
Hilda zegoela uste nuen.
Ikerketetan usteak erdia ustel direla ikasi dut.
Txabolan! Lintoneko Polizia!
Armatuta gaude eta sartu egingo gara. Gora eskuak!
Jack Reacher maiorra?
Garber komandante nagusiak deitu gaitu.
Nor da hori?
Dominique Khol sarjentua.
Non dago Xavier Quinn?
Auskalo.
Ez dut inor ikusi.
Ondo zaude?
Sentitzen dut.
Oraingoan harrapatuko duzu.
Zer duzu?
Ez nion Teresari lanerako ordaindu.
Espetxe zigorrarekin mehatxatu nuen.
Ziria sartu nion.
Esan nion drogen aurkako agentziak susmatzen zuela
Teresak ez zuela guztia kontatu
zigor txikiagoa jaso zezan,
eta zigor handiagoa ezarri nahi ziotela.
Ez da oso argia eta sinetsi egin zuen.
Laguntzen bazidan,
salbu egongo zela esan nion.
Ederra egin nuen.
Neska horren bizitza izorratu dut eta konpondu egin behar dut.
Antzekoak gara horretan.
Non dago Beck?
Lotara joan da.
Kaferik baduzue?
Eskatu baino ez duzu.
Eskatu dut.
Ez. Ea kaferik dagoen galdetu duzu. Ez da berdina.
Egingo didazue kafe hutsa, mesedez?
Non dago Duke jauna?
Jada ez du Beckentzat lan egiten.
Bere postua hartu dut.
Kafe hutsa, bidean.
Ondo zaude?
Gau gogorra.
Zergatik?
Oroitzapen asko.
Guretzat ere gogorra izan da.
Lan asko dago nagusiaren urtebetetze festarako.
Gonbidatuak laneko kideak dira?
-Bizarre Bazaarrekoak? -Ez.
Gorroto ditu lankideak.
Urrunetik datorren inor badago?
Atzerritik edo?
Ez.
Zergatik galdetzen duzu?
Bigarrena naiz, nor datorren jakin behar nuke.
Bere lagunak ikertzeko.
Lagunak? Ez du benetako lagunik.
Herriko jendea baino ez da.
Dendetako jabeak. Alkatea.
Merkataritza-ganberako kideak.
Bere dirua gogoko dutenak, garrantzitsu sentitzen da haien artean.
Kabroi gaixo eta bakartia da.
Duela 15 urte ikusi bazenu, bere emaztea bizirik zegoenean.
Oso bestelakoa zen.
Kafea eramango dut.
Milesker, Agnes.
Hau erosi dizut. Arropa berria.
Becken laguntzaileak ezin da zarpailtsu ibili.
Merde itxura izan ohi dut.
Ondo izatea espero dut, ez zeukaten neurri handiagorik.
Zerbait gertatzen da?
Aspaldi ez dut arropa berririk izan.
Gogoko izatea espero dut.
Jo nazazu ni.
Zer?
Zatoz.
Ez. Eta min egiten badizut?
Txantxetan, ala?
Defendatzen hasi behar duzu. Ea jotzen dakizun.
Jo bularrean ahal duzun gogorren.
Ados.
Gaizki egiten duzu.
Zuk uste?
Ukabilkadak emateko, hankak dira garrantzitsuena, ez ukabila.
Indarra gerri azpitik atera behar duzu.
Ai ene.
Beck naiz. Zer gertatzen da?
Zure aitak ez zizun borrokan irakatsi?
Bost axola diot nire aitari.
Niri belarria mozten utzi zieten.
Ez duzu pentsatu zu babesten ari zela?
Polizia deituz gero, espetxean legoke.
Dena kenduko liokete.
Ez duzu beste inor, babes-etxean sartuko zintuzten.
Eta 18 urterekin, sosik gabe, bakarrik eta kalean.
Bizimodu ona iruditzen zaizu?
Zu sosik gabe eta bakarrik zaude.
Bai, baina trebea naiz.
Ezin zara ondo mugitu posizio horretan.
Eta bidea libre uzten duzu.
Libre zartarako? Ados.
Indarra ez da zure…. indargunea.
Estrategia behar duzu.
Esan hirura arte zenbatuko duzula, jo bian.
Bidezkoa al da?
Jo nahi zaituztenei bost axola die zer den bidezkoa.
Ez gaizki hartu.
Lasai.
Ahulena izan behar da jotzen lehena, eta ondo jo behar du.
-Lehen kolpea izan behar da onena. -Ados.
Zaude. Eta ni ez banaiz ahulena, zer?
Zalantzarik gabe, zu izango zara ahulena.
Kabroia.
Eman beldur gabe.
Hori istorioa handikoteak kontatu zuena.
Zerbait esan nahi duzu?
Baliteke.
Zera…
ez duzu pentsatu, Reacherrek Quinnekin ez balu dena izorratu
ez ginela nahaspila honetan egongo?
Reacherrek ezkutuan hiltzen du, baina inori ez zaio axola.
Angel Doll hil zuen, Bizarre Bazaarrekoak,
eta orain, Duke.
Espetxean bukatuko duzu Teresa salbatzen.
-Ez dizu axola? -Ez.
Ziur?
Ba niri ere ez.
Zuk ez duzu ezagutzen.
Ez dut berarengatik egiten.
Eskertzen dizut.
Hainbeste kokapen…
Alfonbra tailerrak, bidalketa enpresak, tindu enpresak.
Ez dute zertan ilegalak izan,
Beckek alfonbrak bidaltzen ditu.
Itxurak gordetzeko, herritarrekin hitz egin beharko du.
Luze emango digu, zerrenda luzea da.
Teresa edonon egon liteke, denak arakatuko ditugu.
Honekin hasiko gara.
Bai, andrea.
-Bat, bi… -Richard, emango unetxo bat?
Reacher.
Zer gertatzen da?
McCabek deitu dit.
Angel Dollen ordenagailuaren bila bidali omen du norbait,
bidalketen egutegia hor dagoelako. Baina desagertu egin da.
Agian ezkutatuta zeuden etxean zegoen. Erre egin nuen.
Ez, app aztarnari bat zeukan badaezpada.
Gure tubo fabrika batean dago,
26. errepidetik gertu.
Nola iritsiko zen hara?
Angel Dollen lagunek eramango zuten.
Antza, ez zuten ulertu muturrak ez sartzeko mezua.
Han egon da denbora guztian?
Ez dakit. Denbora errealekoa baino ez da ikusten.
McCabek hiru gizon bidali ditu hara.
Hau da helbidea.
Akabatu ordenagailua duen pertsona.
Sussan Duffy naiz, utzi mezua eta deituko dizut.
Ordenagailuaren atzetik dabil Quinn.
Bota eta zoazte berehala.
-Ezer ez? -Nada.
Teresaren aztarnarik ez.
Hurrengo kokapena zein da?
Kaka, ez dago seinalerik.
Altzairuzko teilatuagatik.
McCabek argi esan du.
Hemen egon behar ez duen inor badago,
akabatu.
Azpitituluak: Leire
Ikuskatzailea Ilargi Garcia